Na temelju čl. 60. Statuta Osnovne škole Vitomir Širola – Pajo Nedešćina, uz primjenu odredbe čl. 52. Zakona o proračunu ("Narodne novine" br. 144/21.), članka 19. Pravilnika o mjerilima i načinu korištenja vlastitih i namjenskih prihoda osnovnih i srednjih škola, učeničkih domova i visokih učilišta čiji je osnivač Istarska županija (Klasa: 400-08/21-01/09, URBROJ: 2163/1-02/1-21-02 od 11. studenoga 2021.), Školski odbor na sjednici održanoj dana 9. svibnja 2022. godine

donosi

# PRAVILNIK O NAČINU KORIŠTENJA VLASTITIH PRIHODA

Članak 1.

1. Odredbe ovog Pravilnika odnose se na prihode Osnovne škole Vitomir Širola – Pajo Nedešćina ostvarene od davanja u zakup školskog prostora, opreme i zemljišta, prihode od financijske imovine (prihodi od kamata i refundacija troškova po sudskim postupcima), prihode od projekata i prihode od nakladničke djelatnosti.
2. Odredbe ovog Pravilnika ne odnose se na sredstva Državnog proračuna koja doznačuje

Ministarstvo znanosti i obrazovanja sukladno odredbama Zakona.

(3) Odredbe ovog Pravilnika ne odnose se na poslove koje zaposlenici obavljaju iz radnog odnosa, sukladno posebnim propisima i aktima kojima se uređuju rad i radni odnosi.

1. Odredbe ovog pravilnika ne odnose se na prihode koje Škola ostvari od nadležnog proračuna za financiranje redovne djelatnosti neovisno od izvora financiranja, na pomoći, donacije, prihode za posebne namjene i naknade s naslova osiguranja.

Članak 2.

1. Ostvareni vlastiti prihodi iz čl. 1. koriste se prioritetno za podmirenje rashoda koji su nastali

obavljanjem poslova na temelju kojih su vlastiti prihodi i ostvareni.

1. Ako se vlastiti prihodi ostvare u iznosu većem od potrebnog za podmirenje rashoda iz stavka
2. ovog članka, isti se koriste za pokriće rashoda redovnog poslovanja.
3. Ako se vlastiti prihodi ostvare u iznosu većem od potrebnog za podmirenje rashoda iz stavka
4. i 2. ovog članka, isti se koriste za ulaganja u tekuće i investicijsko održavanje, nabavku

opreme, ostala ulaganja za povećanje standarda pružanja osnovne usluge.

Članak 3.

1. Škola može ostvarivati vlastite prihode bez prethodne suglasnosti Istarske županije, osim u

slučaju prihoda od davanja u zakup prostora, opreme i zemljišta.

1. Suglasnost osnivača pribavlja se nakon donesene odluke Školskog odbora o davanju u zakup prostora, opreme ili zemljišta.

Članak 4.

1. Vlastiti prihodi ostvareni tijekom jedne kalendarske godine koji se ne utroše za podmirenje

 troškova iz članka 2. ovog Pravilnika nastalih u toj kalendarskoj godini, prebaciti će se

 temeljem odluke Školskog odbora donesene na prijedlog ravnatelja u sljedeću kalendarsku

 godinu za podmirenje iste vrste troškova za koje su inicijalno bili namijenjeni.

 Članak 5.

(1) U slučaju potrebe za hitnim i nepredviđenim troškovima Školski odbor na prijedlog ravnatelja, može posebnom odlukom rasporediti vlastite prihode na način različit od onoga koji je određen u članku 2. ovog Pravilnika.

(2) Odlukom iz stavka 1. ovog članka ujedno će se odrediti vremensko razdoblje u kojem će se primjenjivati poseban režim raspodjele vlastitih prihoda te, ako je to moguće, mjere za prevladavanje izvanrednih okolnosti koje su dovele do potrebe uvođenja posebnog režima raspodjele vlastitih prihoda.

Članak 6.

(1) Na prijedlog ravnatelja Školski odbor svake će godine, najkasnije do 31. prosinca, donijeti plan trošenja vlastitih prihoda u kojem će biti navedena visina očekivanih vlastitih prihoda u narednoj godini te pregled očekivanog trošenja vlastitih prihoda po pojedinim kategorijama troškova.

(2) Ravnatelj škole svake će godine, najkasnije do 31. ožujka, podnijeti Školskom odboru izvješće o ostvarenim vlastitim prihodima i o trošenju sredstava iz vlastitih prihoda u prethodnoj godini. Ako se u raspodjeli vlastitih prihoda u prethodnoj godini odstupilo od planiranog ravnatelj će obavijestit Školski odbor o uzrocima toga odstupanja te mjerama poduzetim za otklanjanje uzroka koji su doveli do tog odstupanja.

 Članak 7.

Ovaj Pravilnik stupa na snagu osmog dana od dana njegova objavljivanja na oglasnoj ploči i mrežnim stranicama škole.

Predsjednik Školskog odbora:

 Miroslav Gužvinec

Pravilnik o načinu korištenja vlastitih prihoda objavljen je na oglasnoj ploči Škole dana

9. svibnja 2022. godine, te je stupio na snagu 17. svibnja 2022. godine.

 Ravnateljica:

 Klara Švraka, prof.

KLASA:011-06/22-01/01

URBROJ:2144-18-22-1